 Proza - : - Crima din Cartea de telefoane de Tudose Dragos : - Crima din Cartea de telefoane de Tudose Dragos"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Ei ... (Proza) > Hess, sau o... (Proza) > Voi reveni... (Proza) > Nascut din... (Proza) > Grota... (Proza) > Oameni si... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14023887 Crima_din_Cartea_de_telefoane' > Vizionari: 1144 > Crima din Cartea de telefoane proza [ ] - - - - - - - - - - - - - - - - - - - - - - - - - de Tudose Dragos [magique ] 2013-02-10 | | Povestea pe care v-o spun este povestea simpla dar tragica a unui concetatean al nostru caruia, pentru conformitate, ii vom spune Prevost. Nu o sa insist in a incerca un portret al acestuia. Pe de o parte pentru ca, oricit de iscusit as fi, inevitabil portretul pe care eu l-as zugravi, nu va fi niciodata Prevost, iar, pe de alta parte, din cauza faptului ca toate aceste amanunte, interesante poate, nu ne sunt in nici un fel folositoare povestii noastre. Singurul lucru important este ca, uneori, in noptile in care eroul nostru era chinuit de insomnie, lua cartea de telefoane pe care o lasa sa se deschida la o pagina la intimplare, iar apoi, cu degetul, anterior umezit de saliva, aluneca pe pagina cartii pina cind, oprindu-se, alegea un nume, la intimplare si, implicit, numarul de telefon aferent. Forma apoi numarul respectiv, asteptind. Reactia de la capatul firului era, in principiu, aceeasi. Era reactia omului trezit in miezul noptii, astfel incit vocea erau ascutita, nervoasa, cerind o explicatie pentru acea intruziune brutala in spatiul ei oniric. Prevost, tinind receptorul lipit de urechea dreapta, asculta. Nu se grabea, asa era jocul lui. il lasa pe celelalt sa inceapa, apoi, abia soptiti, dar suficient de tare cit sa fie auzit, spunea doar atit: stiu totul. Era de ajuns, doar doua vorbe, pentru a taia dintr-odata elanul iritat al celuilalt. O tacere grea se lasa pentru citeva clipe. Apoi vocea revenea, dar era alta, timida, gituita, tematoare. Cerea, cersea. Voia sa stie cu cine vorbeste, voia sa stie ce anume stia celalalt. Jocul se termina cind, dupa ce Prevost mai spunea inca o data cele doua cuvinte magice, trintea receptorul in furca si, ca prin farmec, in urmatoarele citeva minute, adormea ca un prunc. Evident, jocul acesta nu putea avea decit un singur sfirsit, unul tragic pentru eroul nostru si, pentru ca era atit de previzibil, nici eu nu voi insista prea mult asupra lui. important pentru povestea nostra e ca, pentru anchetarea mortii lui Prevost fu desemnat un procuror tinar caruia, pentru conformitate, noi ii vom spune Procurorul. Acesta era la primul lui caz important. Terminase de putin timp facultatea, iar acum, cind fusese instiintat ca va ancheta o crima, pricepuse din prima clipa ca iata, se ivise momentul pe care-l astepta, momentul in care va putea sa demonstreze. Caci, trebuie spus, Procurorul, chiar daca unul foarte tinar, sau poate tocmai de aceea, era dornic de o afirmare rapida si, credem noi, chiar avea datele necesare pentru aceasta. in plus, destinul fusese generos cu el, oferindu-i sansa de a ancheta o crima la unul din primele lui cazuri. in fine, cred ca am evidentiat suficient pentru a fi clar pentru toata lumea ca avem de-a face cu un procuror orgolios care, prin rezolvarea rapida a cazului, dorea sa urce cit mai repede treptele profesionale si, de ce nu, sa se afirme in societate. important este ca, cercetind locul crimei, impins fiind de fler dar si de cunostintele bine asimilate in anii de studiu, Procurorul se opri asupra cartii de telefoane pe care, asa cum va asteptati, a deschis-o. Ei bine, cartea de telefoane se deschidea, ca un facut, mereu la paginile 234 - 235. Asa cum am subliniat mai sus, Procurorul nu ducea lipsa de calitati native, dublate de cunostintele acumulate in anii de facultate, toate acestea ducind la observarea, destul de facila de altfel, a faptului ca, o anumita parte a paginii 235 era destul de uzata. Aceasta uzura se manifesta prin faptul ca respectiva zona a paginii avea o alta culoare, mai galbuie, in timp ce literele erau intinse, curse, de parca cineva le-ar fi frecat cu un deget muiat in saliva. Atunci, in primul moment, poate ca Procurorul nu a inteles exact cit de importanta era descoperirea pe care o facuse, dar a consemnat aceasta informatie in carnetelul sau, asa cum consemnase anterior declaratia infirmierei care-l ingrijea pe Prevost si care sustinea, lucru confirmat si de documentele medicale, ca Prevost suferea de amnezie cronica, cu alte cuvinte nu stia nici macar cum il cheama. Boala era atit de grava, incit creierul lui Prevost reusea performanta de a uita chiar si gesturile facute cu citeva clipe in urma. Ne referim, evident, la perioada in care acesta din urma inca mai traia, caci acum, scapat de toate, chiar si de boala sa, uitarea o lasase celorlalti. Procurorul strinse probe, audie martori, incerca sa stabileasca un cerc de suspecti. Zadarnic insa. Din cauza bolii sale care-l tinea intr-un fel de sechestru la domiciliu, Prevost nu avea alt contact cu lumea decit asistenta sociala care avea grija, din partea statului, de el. Trebuie mentionat ca respectiva asistenta beneficia de un alibi fara cusur si, in plus, nu exista nici un motiv pentru a putea fi banuita de crima. Mai mult, moartea pacientului ei ii produsese acesteia o gaura in buget, prin faptul ca statul ii deconta servicii pentru un pacient mai putin. Procurorul, cu toata increderea nestramutata in sine, nu reusea sa avanseze pe drumul anchetei, iar asta il irita la culme. imposibilitatea de a rezolva cazul nu numai ca ii bara ascensiunea rapida la care visase, dar se putea dovedi, in viitor, o adevarata piatra de moara agatata de piciorul carierei sale. iar procurorul, dupa cum v-am spus, era un tip orgolios care nu putea accepta un astfel de esec. intrase in criza de timp, intrase in criza de idei, nu stia unde sa mai caute. Colegii incepusera sa-l ironizeze, sefii il presau sa finalizeze cit mai curind cazul. iar el, la mijloc, strivit sub orgoliul sau nemasurat, incerca sa gaseasca o cale, cerceta din nou locul crimei, reevalua probele, studia alibiurile. Apoi, in aceasta perioada in care, pentru prima data Procurorul se indoi de calitatile sale, el descoperi in carnetelul de notite un mic amanunt. Amanuntul se referea la Cartea de telefoane si la faptul ca aceasta se deschidea intotdeauna in acelasi loc. Mai mult, o anumita portiune a paginii parea a fi mai uzata decit restul paginii, ceea ce te putea duce cu gindul ca respectivele telefoane fusesera mai des folosite decit celelalte. Dintr-o data, Procurorul intelese ca ancheta gasise un nou fagas si, cine stie, poate ca se afla la doar o lungime de palma de faptasul oribilei crime. Pentru ca ordinea era una din calitatile procurorului nostru, acesta porni prin a ancheta prima persoana ce se gasea pe pagina cu numarul 434 din Cartea de telefoane si al carei nume si mai ales numar de telefon, chiar daca neimportant pentru povestea noastra, se dovedea a fi, prin uzura foii, foarte folosit de catre victima. Persoana respectiva fu adusa la procuratura cu mandat de aducere si, trebuie spus ca, Procurorul, cu flerul lui inascut, citi, inca din prima clipa, pe fata ingrozita a suspectului, urmele unor fapte antisociale, poate chiar crime, pe care acesta le savirsise. Tot ce mai avea de facut, isi spuse el, mai era doar sa-l faca sa recunoasca, sa se caiasca de ceea ce facuse, toate in vederea transformarii celuilalt, din persoana persoana periculoasa si asociala pe care procurorul o intrezarise, intr-un om nou, perfect integrat in societate si incapabil de a faptui actiuni antisociale sau, si mai rau, crime. Evident, asa cum invatase in facultate, nu ii comunica suspectului acuzatia pentru care fusese adus in ancheta. important era ca celalalt, simtind presiunea intrebarilor care-l incolaceau ca o imensa caracatita, sa cedeze, sa se lase descoperit, sa recunoasca. Suspectul, era evident, se temea, avea ceva de ascuns si, in acest moment, Procurorul nu mai avea nici un dubiu. Suspectul nu mai era doar suspect ci era chiar criminalul. Nu mai avea nici un rost sa valseze in jurul lui, intrebarile puteau fi puse acum direct, frontal, era ultimul asalt, finalul, momentul in care celalalt urma sa cedeze. Procurorul nu fu surprins cind, punind direct intrebarea legata de uciderea lui Prevost, suspectul nega orice implicare. Negarea venea cu violenta, aproape cu o usurare greu de inteles, de parca celalalt s-ar fi bucurat ca e acuzat de ceva cu totul si cu totul absurd, asta eliminind posibilitatea de a fi acuzat de lucrul real pe care-l facuse. Dar procurorul nu putea fi pacalit atit de usor. El facuse studii si, in plus, avea toate calitatile necesare pentru a deveni un foarte bun anchetator. Suspectul nu mai avea nici o sansa si chiar asa se si intimpla. Cu alte cuvinte, la inceput acesta nega orice implicare in uciderea lui Prevost, pentru ca pe parcurs, in urma folosirii metodelor specifice unei anchete profesionist executate, acesta sa recunoasca tot, marturisind, in ancheta, o multime de amanunte ce intregeau cadrul desfasurarii macabrei crime. in sfirsit, cazul era rezolvat, criminalul fusese gasit, drumul catre afirmarea profesionala si sociala al iscusitului procuror fusese deschis. Dar, pentru ca aici intervine un dar, caci procurorul nostru nu era unul obisnuit. El era un profesionist, un artizan al domeniului, el nu putea finaliza un lucru doar pentru ca acesta functiona. Nu, pentru el ansamblul trebuia sa aiba si frumusete, coloare, finete. in fine, ce sa mai discutam, cu toate ca lucrurile pareau rezolvate, suspectul era arestat, iar sefii sai ii recomandau sa trimita cazul spre judecare, procurorul nostru nu se putea opri aici. Anchetele continuara deci cu urmatoarele persoane de pe pagina 434 a Cartii de telefon. Procedura fu, in mare parte aceeasi: mandate de aducere, groaza evidenta ce se citea pe chipul suspectilor, negarea vehementa atunci cind erau acuzati de uciderea lui Prevost, recunoasterea, in urma utilizarii metodelor specifice, crimei si adaugarea unui intreg lant de amanunte care sa consolideze propria vinovatie. Trebuie spus ca, fiecare dintre ei sustinea ca a actionat de unul singur, sub imperiul furiei pe care astazi, cu mintea lucida, nu si-o mai puteau explica. Cu fiecare zi de ancheta, ba chiar cu fiecare suspect nou ce era adus si interogat, Procurorul intelegea ca lucrurile se blocheaza din nou, cautarea lui ajungea din nou in impas. Astazi avea, in beciurile Procuraturii, aproape douazeci de oameni arestati si care, toti, fara exceptie, sustineau ca l-au ucis cu bestialitate pe bietul lor concetatean, Prevost. Prtoblema pentru Procuror era ca, iata, avea prea multi criminali si o singura crima si, in plus, amanuntele pe care acestia, cu atita generozitate le oferisera tocmai pentru a se auto-acuza, erau in totala contradictie cu adevaratele amanunte culese de la locul crimei. Aproape nimic din declaratiile suspectilor nu se portivea cu realitatile vazute in casa mortului. in urmatoarele doua saptamini, Procurorul finaliza anchetarea tuturor celor 35 de persoane al caror nume, aparent minjit de saliva, se aflau pe pagina 434 a Cartii de telefoane. Anchetarea se finalizase, in mod firesc, cu arestarea acestora in urma marturisirii, de catre toate cele 35 de persoane, abominabilei crime. in acest punct al anchetei, Procurorul intelese ca exista ceva, un lucru poate nesemnificativ, pe care nu-l luase in vedere si care, iata, dusese ancheta intr-un punct care, din nou, parea fara iesire. Trebuie spus ca bietul procuror nu mai dormea noptile, era siciit de o perpetua insomnie, in timp ce ziua motaia la birou, suspus fiind ironiilor colegilor si presiunilor si amenintarilor sefilor care ajunsesera la capatul rabdarii asteptind sfirsitul acestei anchete. Bietul procuror minca prost, pe apucate, nu se mai ingrijea aproape deloc, devenea, cu fiecare zi care trecea, o epava umana. Aceasta presiune, aceasta concentrare asupra unui singur gind, acela de a prinde criminalul, il consuma ca pe o luminare, il facea sa imbatrineasca subit, sa se usuce, sa se apropie de moarte. Asta pina intr-o zi cind, impins de flerul pe care inca nu-l pierduse, fu strafulgerat de o idee. Genial, soptise el, Genial. si chiar asa era ideea ce-i strabatuse, ca o scinteie, mintea sa cea stralucita. Apoi, parca intinerit dintr-odata, cu o vigoare de care nu mai parea in stare, se cocota pe scaunul de linga biroul sau, si astfel ajunse la inaltimea necesara pentru a putea lua, de pe dulapul metalic, Cartea de telefoane. O deschise la pagina 176 si ramase citeva clipe cu privirea plutind deasupra paginii. Apoi, brusc, se opri asupra unui nume. E prea putin interesant care era acest nume, mult mai important este ca Procurorul dadu ordin ca persoana respectiva sa fie adusa cu mandat de aducere si, imediat sa fie bagata in ancheta. Ceea ce era de asteptat, se si intimpla. La inceput suspectul parea ingrozit de ceea ce i se intimpla si se putea citi pe fata lui ca ascunde ceva. Apoi, cind i se aducea la cunostinta acuzatia, nega cu violenta crima dar, lucru ciudat, parea aproape fericit ca fusese acuzat de asa ceva, de parca aceasta acuzatie l-ar fi scutit de o alta, de care el se temea. Apoi, in urma metodelor specifice de ancheta, suspectul recunostea tot, povestea cu lux de amanunte cum l-a ucis cu bestialitate pe Prevost si, in urma marturisirii, era arestat. si pentru ca procurorul nostru, dupa cum am mai spus, era o persoana foarte ordonata, din acest moment, ancheta a urmat intru totul filele Cartii de telefoane. Asta inseamna ca, de aici inainte, fura anchetate, in ordine, persoanele al caror nume incepea cu A, apoi cu litera B. Evident, toti suspectii marturiseau in final si, evident, trebuia sa suporte consecintele faptelor lor. Erau imediat incarcerati. Nu putem sa stim cum s-ar fi finalizat ancheta. Din pacate, intr-una din serile cind Procurorul se intorcea de la birou, fu acostat de o masina neagra din care coborira patru barbati imbracati in negru si in care Procurorul recunoscu pe data pe reprezentantii unei alte institutii a statului care, in mod imuabil, se afa deasupra tuturor celorlalte. Fu invitat sa urce in masina si fu dus undeva, intr-un loc necunoscut unde fu anchetat in cursul urmatoarelor zile. Anchetatorii voiau sa stie ce urmarea cu ancheta pe care o conducea, de ce arestase toate persoanele al caror nume incepea cu litera A, iar acum trecuse la litera B si, mai ales, cine se afla in spatele intregii povesti. Evident, in cursul anchetei, Procurorul recunoscu tot. Recunoscu chiar si faptul ca el il ucisese cu bestialitate, intr-un moment de furie nejustificata, pe bietul nostru concetatean, Prevost. | index 'pageview'); 